Magnus Linder (1792–1863)

Magnus Linder (15. heinäkuuta 1792 Mustio – 16. maaliskuuta 1863 Mustio) oli suomalainen vapaaherra, vuorineuvos ja ruukinpatruuna. 

Magnus Linderin vanhemmat olivat samanniminen Mustion ruukin patruuna Magnus Linder (k. 1801) ja Fredrika Sofia Baër ja puoliso vuodesta 1819 Johanna Lovisa Hisinger (k. 1887), vapaaherra Michael Hisingerin tytär. Vapaaherra, juristi, ruukinpatruuna ja valtiopäivämies Fridolf Linder oli heidän poikansa. Linder oli ylioppilas Uppsalassa 1806 ja Svean hovioikeuden auskultantti 1809. Hänet aateloitiin 1833 veljensä adoptoimana, vuorineuvoksen arvon hän sai 1856 ja vapaaherraksi hän tuli 1859. Mustion ruukin Linder sai hoitaakseen 1812. Linderin ja hänen nuoremman veljensä Carl Antonin omistukseen ruukki siirtyi 1814 ja kokonaan Magnus Linderin omistukseen 1823. Linderin kuoltua 1863 Mustion ruukki siirtyi hänen puolisonsa luovuttamana heidän pojalleen Fridolf Linderille.

Lähteet

Suomalaiset aateliset
Vuorineuvokset
Suomalaiset ruukinpatruunat
Vuonna 1792 syntyneet
Vuonna 1863 kuolleet